Ана Мария Навалес
Каза ми онзи възрастен поет…

Превод от испански: Рада Панчовска, —

chitanka.info

Каза ми онзи възрастен поет,

когато бях изтегната

на тревата на сънищата си,

че младостта не може

да промени ничии изражения,

нито погледа към света,

че нито един стих не струва

преди да се навършат трийсетте.

Но вчера, без да се отива по-назад,

когато ветрилото на дните ми

бе с разпокъсани дантели,

друг прочут поет

от старостта си разтръби,

че след трийсетте

вече винаги всичко е казано.

На мене между двата съвета

ми мина животът

и сега гледам без милост книгите си

и между преди и после

искам да намеря думата си.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.